**KISKŐRÖS VÁROS KÉPVISELŐ-TESTÜLETE**

4-4/2023. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2023. április 19-én (szerda) 7:00 órai kezdettel megtartott rendkívüli üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Filus Tibor, Gmoser István, Horváth János, Kudron Tamás, Nikléczi Gábor, Pethő Attila, Pohankovics András, Szedmák Tamás, Szlovák Pál, Ungvári Ferenc képviselők (11 fő)

dr. Turán Csaba jegyző

Chudi Barbara jegyzőkönyvvezető

**Meghívottként részt vett:** Franczia László, a Kiskunhalasi SZC Wattay technikum és Kollégium igazgatója

Aszódi János, Kis Zsoltné, Fodor Tamás a Bizottságok nem képviselő tagjai

dr. Nagy Gabriella, Molnár Éva, Rennes Éva, Kutyifa Sándorné a Polgármesteri Hivatal munkatársai

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Ezt követően a **polgármester** ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 11 „igen” szavazattal az alábbi napirendet fogadta el:

**N A P I R E N D:**

1. A TOP\_PLUSZ-2.1.1-21-BK1-2022-00051 AZONOSÍTÓSZÁMÚ PÁLYÁZAT KERETÉBEN KÖTELEZETTSÉG VÁLLALÁS ÉS BERUHÁZÁS MEGKEZDÉSE

**Előterjesztő:** Polgármester

**Előadó:** Pályázati és fejlesztési csoportvezető

1. „RÓNASZÉKI FÜRDŐ - ELŐKÉSZÍTÉSI SZAKASZ” TÁRGYBAN KÖZBESZERZÉSI ELJÁRÁS ELINDÍTÁSÁRÓL SZÓLÓ DÖNTÉS

**Előterjesztő:** Polgármester

**Előadó:** Pályázati és fejlesztési csoportvezető

1. „VILLAMOSENERGIA BESZERZÉSE 2024” tárgyban közbeszerzési eljárás elindításáról szóló döntés

**Előterjesztő:** Polgármester

**Előadó:** Pályázati és fejlesztési csoportvezető

1. A KISKUNHALASI SZC KISKŐRÖSI WATTAY TECHNIKUM ÉS KOLLÉGIUMOT ÉRINTŐ ÁTSZERVEZÉS VÉLEMÉNYEZÉSE

**Előterjesztő:** Polgármester

**Előadó:** Pályázati és fejlesztési csoportvezető

1. A KISKŐRÖS, 3009/1 ÉS A 3009/2 HELYRAJZI SZÁMON NYILVÁNTARTOTT BEÉPÍTETLEN TERÜLET RENDELTETÉSŰ INGATLANOK ÉRTÉKESÍTÉSRE TÖRTÉNŐ KIJELÖLÉSE

**Előterjesztő:** Polgármester

**Előadó:** Vagyongazdálkodási referens I.

1. **napirend**

A TOP\_PLUSZ-2.1.1-21-BK1-2022-00051 AZONOSÍTÓSZÁMÚ PÁLYÁZAT KERETÉBEN KÖTELEZETTSÉG VÁLLALÁS ÉS BERUHÁZÁS MEGKEZDÉSE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Domonyi László polgármester** az előterjesztés szóbeli ismertetésére felkérte **Rennes Éva pályázati és fejlesztési csoportvezetőt.**

**Rennes Éva pályázati és fejlesztési csoportvezető** elmondta, hogy elkészült az új óvoda, ahol kétféle fűtési rendszer működik. A fűtés részben gázzal, részben hőszivattyús berendezéssel valósul meg. A hőszivattyúk működéséhez áramra van szükség, a megemelkedett áramdíjak okán az Önkormányzat napelemeket kíván beszerezni. A támogatási kérelem benyújtásra került, a jogosultsági feltételeknek megfelel az Önkormányzat. A beruházás megvalósításához a képviselő-testület jóváhagyása szükséges.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**37/2023. sz. Képv. test. hat.**

A TOP\_PLUSZ-2.1.1-21-BK1-2022-00051 azonosítószámú pályázat keretében kötelezettség vállalás és beruházás megkezdése

**HATÁROZAT**

A Képviselő-testület

1. egyetért a „Kőrisfa óvoda energetikai fejlesztése” című, 28.715.863,- Ft összköltségű beruházás megvalósításával.
2. egyetért azzal, hogy az Önkormányzat a beruházás megvalósítása érdekében a **TOP Plusz 2.1.1-21** „Önkormányzati épületek energetikai korszerűsítése” című pályázati felhívás keretében 28.715.863,- Ft vissza nem térítendő pályázati forrás elnyerésére pályázatot nyújtott be.
3. a beruházás megvalósítását támogatói döntés hiányában is meg kívánja kezdeni, az ehhez szükséges 28.715.863,- Ft-ot Kiskőrös Város 2023. évi költségvetésének terhére biztosítja, azzal a feltétellel, hogy a benyújtott TOP\_PLUSZ-2.1.1-21-BK1-2022-00051 azonosítószámú támogatási kérelem pozitív elbírálása esetén ezen költségek elszámolhatóvá válnak a pályázat keretében.
4. felkéri a polgármestert, hogy a Város 2023. évi költségvetéséről szóló rendelet soron következő módosítását a fentiek figyelembevételével terjessze elő.
5. felhatalmazza a polgármestert a megvalósítással kapcsolatos valamennyi szükséges intézkedés megtételére, a benyújtott támogatási kérelem pozitív elbírálása esetén a támogatási jogviszony létrejöttéhez szükséges nyilatkozatok megtételére, a megvalósításhoz szükséges megállapodások, kötelezettségvállalások, szerződések, valamint nyertes pályázat esetén a Támogatási szerződés aláírására is.

**Felelős:** polgármester

**Határidő:** azonnal

1. **napirend**

„RÓNASZÉKI FÜRDŐ - ELŐKÉSZÍTÉSI SZAKASZ” TÁRGYBAN KÖZBESZERZÉSI ELJÁRÁS ELINDÍTÁSÁRÓL SZÓLÓ DÖNTÉS

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Domonyi László polgármester** az előterjesztés szóbeli ismertetésére felkérte **Rennes Éva pályázati és fejlesztési csoportvezetőt.**

**Rennes Éva pályázati és fejlesztési csoportvezető** elmondta, hogy a Kormány jelenleg nem tudja támogatni a Fürdő fejlesztését, a forrás visszavonásra került. A Turisztikai Ügynökség minden jelen időpontig kifizetett és kifizetésre váró számla ellenértékét megtéríti, melynek feltétele, hogy közbeszerzési eljárás lefolytatásra kerüljön. A vonatkozó törvény értelmében feltételes közbeszerzési eljárást kell lefolytatni, mivel a forrás nem áll rendelkezésre. Az eljárás elindításához képviselő-testületi jóváhagyás szükséges.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**38/2023. sz. Képv. test. hat.**

„Rónaszéki Fürdő - előkészítési szakasz” tárgyban közbeszerzési eljárás elindításáról szóló döntés

**HATÁROZAT**

Kiskőrös Város Képviselő-testülete

1. elfogadja, Kiskőrös Város Önkormányzata, mint ajánlatkérő, a „Rónaszéki Fürdő - előkészítési szakasz” tárgyban, tervezési szolgáltatás megrendelésére, a közbeszerzésekről szóló 2015. évi CXLIII. törvény Második Rész 81. § (1) bekezdés szerint, uniós eljárásrendben, nyílt közbeszerzési eljárásban a javasolt ajánlattételi felhívást és ajánlattételi dokumentációt.
2. egyetért a „Rónaszéki Fürdő - előkészítési szakasz” tárgyú közbeszerzési eljárás ismételt lefolytatásával.
3. felhatalmazza a Polgármestert, hogy a közbeszerzésekről szóló többször módosított 2015. évi CXLIII. törvény és Kiskőrös Város Önkormányzata Közbeszerzési Szabályzata alapján az eljárást megindítsa és a szükséges intézkedéseket megtegye.
4. felhatalmazza a Polgármestert, az eljárással kapcsolatosan valamennyi dokumentum aláírására.

**Felelős:** polgármester

**Határidő:** azonnal

1. **napirend**

„VILLAMOSENERGIA BESZERZÉSE 2024” tárgyban közbeszerzési eljárás elindításáról szóló döntés

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:**Pályázati és fejlesztési csoportvezető

**Domonyi László polgármester** az előterjesztés szóbeli ismertetésére felkérte **Rennes Éva pályázati és fejlesztési csoportvezetőt.**

**Rennes Éva pályázati és fejlesztési csoportvezető** elmondta, hogy a jelenleg érvényben lévő szerződés az év végén lejár, ezáltal új közbeszerzési eljárás megindítása indokolt. A beszerzés tárgyát képezi a közvilágítás, valamint az Önkormányzat intézményeinek villamosenergiája is. Tekintettel, hogy az összeg meghaladja a vonatkozó határértéket, Európai Uniós eljárásrend szerint kell az eljárást lefolytatni. Az eljárás megindításához képviselő-testületi jóváhagyás szükséges.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Ungvári Ferenc képviselő** javasolta, hogya szerződés a gyorsan változó és kiszámíthatatlan energia piaci környezet miatt két éves határozott időtartamra kerüljön megkötésre. A javaslat értelmében a határozat-tervezet 2. pontja az alábbiak szerint módosul: „egyetért a „Villamos energia beszerzése 2024” tárgyú csoportos közbeszerzési eljárás lefolytatásával két éves határozott időtartamra.”

**Domonyi László polgármester** szavazásra bocsátotta a módosító javaslatot, mely 8 „igen” és 3 „tartózkodom” szavazattal elfogadásra került.

További kérdés, hozzászólás nem volt, a polgármester szavazásra bocsátotta a módosított határozat-tervezetet.

A Képviselő-testület 8 „igen” és 3 „tartózkodom” szavazattal az alábbi határozatot hozta:

**39/2023. sz. Képv. test. hat.**

„Villamosenergia beszerzése 2024” tárgyban közbeszerzési eljárás elindításáról szóló döntés

**HATÁROZAT**

Kiskőrös Város Képviselő-testülete

1. elfogadja Kiskőrös Város Önkormányzata, mint ajánlatkérő, a „Villamos energia beszerzése 2024” tárgyú a közbeszerzésekről szóló 2015. évi CXLIII. törvény Második Rész 81. § (1) bekezdés szerint, uniós eljárásrendben, nyílt csoportos közbeszerzési eljárásban a javasolt ajánlattételi felhívást és ajánlattételi dokumentációt.
2. egyetért a „Villamos energia beszerzése 2024” tárgyú csoportos közbeszerzési eljárás lefolytatásával két éves határozott időtartamra.
3. felhatalmazza a Polgármestert, hogy a közbeszerzésekről szóló többször módosított 2015. évi CXLIII. törvény és Kiskőrös Város Önkormányzata Közbeszerzési Szabályzata alapján az eljárást megindítsa és a szükséges intézkedéseket megtegye.
4. felhatalmazza a Polgármestert, az eljárással kapcsolatosan valamennyi dokumentum aláírására.

**Felelős:** polgármester

**Határidő:** azonnal

1. **napirend**

A KISKUNHALASI SZC KISKŐRÖSI WATTAY TECHNIKUM ÉS KOLLÉGIUMOT ÉRINTŐ ÁTSZERVEZÉS VÉLEMÉNYEZÉSE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:**Pályázati és fejlesztési csoportvezető

**Domonyi László polgármester** köszöntötte **az ülésen Franczia Lászlót, a Kiskunhalasi SZC Wattay technikum és Kollégium igazgatóját,** majd az előterjesztés szóbeli ismertetésére felkérte **Rennes Éva pályázati és fejlesztési csoportvezetőt.**

**Rennes Éva pályázati és fejlesztési csoportvezető** elmondta, hogy a szakgimnáziumi nevelés a 2022-2023. tanév végére kifut, a kollégiumi ellátást igénylő tanulók száma ebben a tanévben 7 főre csökkent. A jelenlegi kollégisták egy része végzős, más részük közösségi közlekedés igénybevételével be tud járni az iskolába. Az Intézmény a jövőben nem kívánja fenntartani a kollégiumot. A fentiek alapján az Intézmény alapfeladatai közül a szakgimnáziumi nevelési és a kollégiumi feladat törlése, illetve az Intézmény nevében a Kollégium kifejezés törlése is indokolt. A változtatásokhoz a Képviselő-testület hozzájárulása szükséges.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Franczia László igazgató** részletesen ismertette az átszervezés okait.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**40/2023. sz. Képv. test. hat.**

A Kiskunhalasi SZC Kiskőrösi Wattay technikum és Kollégiumot érintő átszervezés véleményezése

**HATÁROZAT**

A Képviselő-testület egyetért a Kiskunhalasi SZC Kiskőrösi Wattay technikum és Kollégium átszervezéséről szóló javaslattal.

**Felelős:** polgármester

**Határidő:** azonnal

1. **napirend**

A KISKŐRÖS, 3009/1 ÉS A 3009/2 HELYRAJZI SZÁMON NYILVÁNTARTOTT BEÉPÍTETLEN TERÜLET RENDELTETÉSŰ INGATLANOK ÉRTÉKESÍTÉSRE TÖRTÉNŐ KIJELÖLÉSE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy az ingatlanok a Batthyány utca és a Dózsa György utca sarkán helyezkednek el. Az Ingatlanok – építési telkek - közfeladat ellátását nem szolgálják, közfeladat ellátását az Önkormányzat a későbbiek folyamán sem tervezi az Ingatlanok területén megvalósítani. Az ingatlanok térmértékére és a településképi szempontok figyelembevételével indokolt azok együttes értékesítésre történő kijelölése. Az ingatlanok forgalmi értéke nettó 25.000.000,-Ft, a jogszabályi előírásoknak megfelelően versenytárgyalás kiírása szükséges.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**41/2023. sz. Képv. test. hat.**

A Kiskőrös, 3009/1 és a 3009/2 helyrajzi számon nyilvántartott beépítetlen terület rendeltetésű ingatlanok értékesítésre történő kijelölése

**HATÁROZAT**

A Képviselő-testület

1. Kiskőrös Város Önkormányzata a forgalomképes üzleti vagyonát képező Kiskőrös, 3009/1 hrsz-on nyilvántartott 761 m2 területű és a 3009/2 hrsz-on nyilvántartott 448 m2 térmértékű, ingatlanokat az önkormányzati vagyonról, a vagyon hasznosításáról szóló 26/2012. (XII. 19.) önkormányzati rendelet 12. § (4) bekezdés a) pontja alapján értékesítésre jelöli ki.
2. az 1. pontban nevesített ingatlanokat együttes értékesítésre jelöli ki.
3. felhatalmazza a polgármestert a versenytárgyalás kiírására és annak lefolytatására, azzal, hogy az 1. pontban nevesített ingatlanok együttes induló összege bruttó 31.750.000,-Ft.

**Felelős:** polgármester

**Határidő:** azonnal

További hozzászólás nem volt, így **Domonyi László polgármester** az ülést 07:50 órakor bezárta.

Kmf.

Domonyi László dr. Turán Csaba

polgármester jegyző